b'\n_START_ARTICLE_\nMannar\n_START_PARAGRAPH_\nMannar (tamilsk.:\xe0\xae\xae\xe0\xae\xa9\xe0\xaf\x8d\xe0\xae\xa9\xe0\xae\xbe\xe0\xae\xb0\xe0\xaf\x8d, singalesisk:\xe0\xb6\xb8\xe0\xb6\xb1\xe0\xb7\x8a\xe0\xb6\xb1\xe0\xb7\x8f\xe0\xb6\xbb\xe0\xb6\xb8), tidligere skrevet  Manar er en stor by og den sentrale i Mannar-distriktet i Sri Lankas nordprovins. Byen ledes av et byr\xc3\xa5d. Den ligger p\xc3\xa5 Mannar-\xc3\xb8ya i Mannar-gulfen med det historiske Ketheeswaram-templet._NEWLINE_Mannar er ogs\xc3\xa5 kjent for sine baobabtr\xc3\xa6r og for et fort som ble bygget av portugiserne i 1560 og tatt av nederlenderne i 1658 og forsterket; kanonstillingene og bastionene er intakte, mens fortets indre for det meste er rasert. Tdligere var byen kjent for sitt perlefiske, nevnt i dokumentet Periplus Maris Erythraei fra det 2. \xc3\xa5hundre e.Kr. Det er en moderne by som domineres visuelt av hindutempler, moskeer og kirker. Et av Den katolske kirkes bisped\xc3\xb8mmer har sitt hovedsete her. Byen har jernbaneforbindelse med resten av Sri Lanka med Mannar Line. Byen var okkupert av Tamiltigrene under borgerkrigen p\xc3\xa5 Sri Lanka mellem 1983 og 2009.'